2002/878/EY: Komission päätös, tehty 6 päivänä marraskuuta 2002, näytteenottosuunnitelmista ja taudinmääritysmenetelmistä nilviäistautien bonamioosi (Bonamia ostreae) ja marteilioosi (Marteilia refringens) havaitsemiseksi ja niiden esiintymisen varmistamiseksi (ETA:n kannalta merkityksellinen teksti) (tiedoksiannettu numerolla K(2002) 4327)



Virallinen lehti nro L 305 , 07/11/2002 s. 0057 - 0058



Komission päätös, tehty 6 päivänä marraskuuta 2002, näytteenottosuunnitelmista ja taudinmääritysmenetelmistä nilviäistautien bonamioosi (Bonamia ostreae) ja marteilioosi (Marteilia refringens) havaitsemiseksi ja niiden esiintymisen varmistamiseksi (tiedoksiannettu numerolla K(2002) 4327) (ETA:n kannalta merkityksellinen teksti) (2002/878/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille 28 päivänä tammikuuta 1991 annetun neuvoston direktiivin 91/67/ETY(1), sellaisena kuin se on viimeksi muutettuna direktiivillä 98/45/EY(2), ja erityisesti sen 15 artiklan, sekä katsovat seuraavaa: (1) Tieteellisen tiedon, käytännön kokemuksen ja kansainvälisten ohjeiden kehittymisen huomioon ottamiseksi näytteenottosuunnitelmista ja taudinmääritysmenetelmistä tiettyjen nilviäisten tautien havaitsemiseksi ja niiden esiintymisen varmistamiseksi 16 päivänä toukokuuta 1994 tehdyssä komission päätöksessä 94/306/EY(3) säädetyt suunnitelmat ja menetelmät olisi ajantasaistettava. (2) Asiantuntijat ovat yhtä mieltä siitä, että Maailman eläintautijärjestön (OIE) vesieläintautien taudinmäärityksen käsikirjan (Diagnostic Manual for Aquatic Animal Diseases) uusimmassa painoksessa esitetyt bonamioosin (Bonamia ostreae) ja marteilioosin (Marteilia refringens) näytteenottosuunnitelmat ja taudinmääritysmenetelmät silloin, kun todetaan epätavallisen korkeaa kuolevuutta, ovat asianmukaiset. Tämän vuoksi näiden tautien näytteenotto ja taudinmääritys silloin, kun on kyse hyväksyttyjen alueiden ja tilojen tunnustamisesta tai kun tutkitaan kantoja, joiden kuolevuus on epätavallisen korkea, olisi tehtävä tämän käsikirjan kolmannen, vuodelta 2000 olevan painoksen mukaisesti. (3) Päätös 94/306/EY olisi sen vuoksi kumottava ja korvattava tällä päätöksellä. (4) Näiden uusien vaatimusten täytäntöönpanoon olisi annettava riittävästi aikaa. (5) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Kun nilviäisissä esiintyy epätavallisen korkeaa kuolevuutta, bonamioosin (Bonamia ostreae) ja marteilioosin (Marteilia refringens) havaitsemisessa ja niiden esiintymisen varmistamisessa ja hyväksyttyjen (tautivapaiden) alueiden ja tilojen tunnustamisessa käytettävistä näytteenottomenetelmistä ja taudinmääritysmenetelmistä säädetään liitteessä. 2 artikla Kumotaan päätös 94/306/EY. Viittauksia päätökseen 94/306/EY pidetään viittauksina tähän päätökseen. 3 artikla Tätä päätöstä sovelletaan 6 päivästä tammikuuta 2003. 4 artikla Tämä päätös on osoitettu jäsenvaltioille. Tehty Brysselissä 6 päivänä marraskuuta 2002. Komission puolesta David Byrne Komission jäsen (1) EYVL L 46, 19.2.1991, s. 1. (2) EYVL L 189, 3.7.1998, s. 12. (3) EYVL L 133, 28.5.1994, s. 51. LIITE Näytteenottosuunnitelmat ja taudinmääritysmenetelmät bonamioosin (Bonamia ostreae) ja marteilioosin (Marteilia refringens) havaitsemiseksi ja niiden esiintymisen varmistamiseksi Kun nilviäisissä esiintyy epätavallisen korkeaa kuolevuutta, bonamioosin (Bonamia ostreae) ja marteilioosin (Marteilia refringens) havaitsemisessa ja niiden esiintymisen varmistamisessa ja hyväksyttyjen (tautivapaiden) alueiden ja tilojen tunnustamisessa käytettävien näytteenotto- ja taudinmääritysmenetelmien, käytetyt tekniikat, tutkimusmenettelyt ja elatusaineet, niiden standardisointi ja tulosten tulkinta mukaan luettuina, on oltava OIE:n vesieläinten tautien taudinmäärityksen käsikirjan mukaista (OIE Diagnostic Manual for Aquatic Animal Diseases - Diseases of molluscs: Chapter I.2 (General information), Chapter 3.1.1 (bonamiosis) and Chapter 3.1.3 (marteiliosis).